**Bjelovarsko-bilogorska županija, Dr. Ante Starčevića 8, 43 000 Bjelovar, OIB: 12928625880, zastupana po županu Marku Marušiću, dipl. oec. (u nastavku teksta: Županija)**

**i**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u nastavku teksta: Udruga)**

zaključili su\_\_ svibnja 2025. godine sljedeći

**UGOVOR**

**o dodjeli financijskih sredstava programu/projektu**

**Udruge za 2025. godinu**

**Članak 1.**

Ugovorne strane konstatiraju:

- da je Bjelovarsko-bilogorska županija u Proračunu za 2025. godinu osigurala sredstva za unapređenje kvalitete života osoba s invaliditetom,

- da je Župan Bjelovarsko-bilogorske županije raspisao Javni poziv za financiranje programa/projekata udruga osoba s invaliditetom na području Bjelovarsko-bilogorske županije za 2025. godinu,

- da je predmet i cilj Javnog poziva dodjela financijskih sredstava u okviru aktivnosti „Unapređivanje kvalitete života osoba s invaliditetom“, a u cilju poboljšanja uvjeta života i rada osoba s invaliditetom,

- da su po raspisanom Javnom pozivu udruge dostavile svoje prijave programa/projekata,

- da je iste analiziralo i razmatralo Povjerenstvo, na čiji je prijedlog Župan donio Odluku o dodjeli financijskih sredstava za programe/projekte udruga za 2025. godinu.

**Članak 2.**

Ovim Ugovorom Županija i Udruga utvrđuju zajednički interes na provođenju programa/ projekta Udruge kao i prava i obveze ugovornih strana o korištenju namjenskih sredstava osiguranih u Proračunu Županije za 2025. godinu za provedbu programa/projekta Udruge.

**Članak 3.**

Predmet ovog ugovora je financiranje programa/projekta pod nazivom „­­­­­­­­­­­\_\_\_\_\_\_\_\_\_\_\_\_\_\_“, u skladu s Odlukom o dodjeli financijskih sredstava za programe/projekte udruga za 2025. godinu, KLASA:­­\_\_\_\_\_\_\_\_\_\_\_, URBROJ: \_\_\_\_\_\_\_\_\_ od\_\_\_ svibnja 2025. godine.

Obrazac za prijavu i Obrazac proračuna-troškovnika programa/projekta udruge za 2025. godinu sastavni su dio ovog ugovora.

**Članak 4.**

Županija se obvezuje financirati program/projekt iz članka 3. ovog ugovora, u iznosu od \_\_\_\_\_\_ eura (slovima:\_\_\_\_\_\_\_\_). Sredstva će se doznačiti na žiroračun Udruge broj: **HR\_\_\_\_\_\_\_\_\_\_\_\_\_\_\_\_\_\_** otvoren kod poslovne banke\_\_\_\_\_\_\_\_\_\_\_\_\_\_\_, u roku od 30 dana od dana stupanja ovog Ugovora na snagu.

Udio Županije u financiranju ne može biti veći od odobrenog u stavku 1. ovog članka.

Ako sredstva iz stavka 1. ovog članka dobivena od Županije nisu dostatna za provedbu programa/projekta, razliku sredstava dužna je osigurati Udruga.

Ukoliko Udruga nije u mogućnosti osigurati dodatna sredstva i ukoliko to provedba programa/projekta dozvoljava, Udruga može smanjiti opseg programa/projekta ili ga podijeliti po fazama, o čemu je dužna pisanim putem obavijestiti Županiju, odnosno dostaviti zahtjev i revidirani proračun projekta. Ukoliko se odobri tražena izmjena sklopit će se dodatak Ugovora o dodjeli financijskih sredstava programu/projektu Udruge za 2025. godinu.

U tijeku provedbe programa projekta Udruga može, ukoliko se pokaže potreba, tražiti prenamjenu odobrenih sredstava. Za prenamjenu sredstava potrebno je Županiji dostaviti zahtjev i revidirani proračun projekta. Ukoliko se zahtjev za prenamjenu sredstava odobri sklopit će se dodatak Ugovora o dodjeli financijskih sredstava programu/projektu Udruge za 2025. godinu.

**Članak 5.**

Sredstva iz članka 4. ovog ugovora mogu se koristiti za provedbu prihvatljivih aktivnosti navedenog programa/projekta sukladno Obrascu za prijavu i obrascu proračuna-troškovnika programa/projekta.

Odobrena sredstva Udruga mora namjenski trošiti te se obvezuje Županiji dostaviti pisano izvješće o provedenom programu/projektu te isto potkrijepiti sa računima i drugim dokazima (izvodima o prometu po računu) odmah po završetku programa/projekta, a najkasnije do 31. prosinca 2025. godine.

Udruga se obvezuje Upravnom odjelu za zdravstvo, demografiju i mlade dostaviti detaljno izvješće i to na:

1. Obrascu za izvještavanje,
2. Obrascu financijskog izvještaja o utrošku sredstava,

koji se mogu preuzeti s web stranice Bjelovarsko-bilogorske županije www.bbz.hr.

**Članak 6.**

Županija ima pravo kontinuirano pratiti program/projekt Udruge iz članka 3. ovog ugovora, te preispitivati financije i troškove programa/projekta u bilo koje vrijeme trajanja ili nakon završetka projekta.

U slučaju da Županija utvrdi da:

* udruga nenamjenski koristi sredstva,
* udruga odustane od provedbe programa/projekta,
* postoji dvostruko financiranje,

Udruga je dužna dobivena sredstva vratiti u proračun Bjelovarsko-bilogorske županije.

U slučaju da Županija utvrdi da:

* sredstva nisu u potpunosti utrošena, odnosno sav dobiveni iznos nije potkrijepljen računima i drugim dokazima (izvodima o prometu po računu),

Udruga je dužna razliku iznosa vratiti u proračun Bjelovarsko-bilogorske županije.

Udruga koji ne izvrši svoje ugovorne obveze u skladu s ovim ugovorom o dodjeli financijskih sredstava, a što je dovelo do raskida Ugovora ili povrata cjelokupnog iznosa sredstava zbog vlastite krivnje, nemara, ili utvrđenog dvostrukog financiranja neće biti prihvatljiv kao podnositelj za Javni poziv za financiranje programa/projekata udruga osoba s invaliditetom na području Bjelovarsko-bilogorske županije u sljedeće tri godine.

**Članak 7.**

Ugovorne strane suglasne su da sve eventualne sporove rješavaju sporazumno, a ako se sporazum ne postigne nadležan je sud u Bjelovaru.

**Članak 8.**

Ovaj ugovor sastavljen je u 4 (četiri) istovjetna primjerka, od kojih svaka ugovorna strana zadržava po 2 (dva) primjerka, te ga u znak prihvaćanja prava i obveza po svojim ovlaštenim predstavnicima vlastoručno potpisuju.

Ugovor stupa na snagu danom zadnjeg potpisa.

**ZA ŽUPANIJU ZA UDRUGU**

**ŽUPAN PREDSJEDNIK**

**Marko Marušić, dipl. oec.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_